কোদুৰী শ্ৰীশৈলা শ্ৰী ৰাজামৌলী

**কোদুৰী শ্ৰীশৈলা শ্ৰী ৰাজামৌলী** (, জন্ম: ১০ অক্টোবৰ, ১৯৭৩, পেছাদাৰীভাৱে **এছ. এছ. ৰাজামৌলী** হিচাপে পৰিচিত) এগৰাকী ভাৰতীয় চলচ্চিত্ৰ পৰিচালক, প্ৰযোজক আৰু চিত্ৰনাট্যকাৰ। তেওঁ বেছিভাগ কৰ্ম তেলুগু ভাষাতে কৰিছে আৰু *উচ্চ ফেণ্টাছী* আৰু *পিৰিয়ড ছবি* নিৰ্মাণৰ বাবে সততে পৰিচিত। আমেৰিকান ফেণ্টাষ্টিক ফেষ্টত প্ৰদৰ্শিত *মাগাধীৰা* (২০০৯)ৰ দৰে পিৰিয়ড চলচ্চিত্ৰৰ লগতে তেওঁৰ *ইগা* (২০১২) চলচ্চিত্ৰই টৰণ্ট’ আফটাৰ ডাৰ্ক ফিল্ম ফেষ্টিভেলত *Most Original Film* বঁটা লাভ কৰে। *বাহুবলী: দ্য বিগিনিং* (২০১৫) আমেৰিকান চেটাৰ্ণ এৱাৰ্ড ফোৰ বেষ্ট ফেণ্টাচী ফিল্মলৈ মনোনীত হয়। *বাহুবলী: দ্য কনক্লুজন* (২০১৭) আমেৰিকান চেটাৰ্ণ এৱাৰ্ড ফোৰ বেষ্ট ফেণ্টাচী ফিল্ম আৰু অষ্ট্ৰেলিয়ান টেলষ্ট্ৰা পিপলচ চইছ এৱাৰ্ড লাভ কৰে। বাহুবলী ফ্ৰেঞ্চাইজি মুঠ প্ৰায়  লাভ কৰি সৰ্বকালৰ সৰ্বাধিক উপাৰ্জনকাৰী ভাৰতীয় চলচ্চিত্ৰ শৃংখলা হিচাপে পৰিগণিত হয়।

## প্ৰাৰম্ভিক জীৱন
১৯৭৩ চনৰ ১০ অক্টোবৰত শ্ৰী ৰাজামৌলীয়ে এটি তেলুগু পৰিয়ালত জন্মগ্ৰহণ কৰিছিল৷৷ জন্মস্থান আছিল বৰ্তমান কৰ্ণাটক ৰাজ্যৰ ৰায়চুৰ জিলাৰ মানৱীৰ সমীপৱৰ্তী অমৰেশ্বৰাত৷ তেখেতৰ পিতৃ ভি. বিজয়েন্দ্ৰ প্ৰসাদ আছিল এগৰাকী চিত্ৰনাট্য-লেখক৷ আনহাতে মাতৃৰ নাম আছিল ৰাজা নন্দিনী৷ তেখেতৰ পৰিয়ালটো অন্ধ্ৰ প্ৰদেশ ৰাজ্যৰ কোৱৰৰ মূল বাসিন্দা আছিল৷ তেখেতৰ প্ৰাথমিক শিক্ষাগ্ৰহণ কোৱৰত হৈছিল আৰু উচ্চ শিক্ষা তেখেতে ইলুৰুত গ্ৰহণ কৰিছিল৷  ৰাজামৌলী বহুদিনলৈকে বিশাখাপট্টনমত আছিল৷ কাৰণ তেখেতৰ মাক সেইখন ঠাইৰে জীয়ৰী আছিল৷

### কৰ্ম জীৱন
ৰাজামৌলীয়ে কে. ৰাঘৱেন্দ্ৰ ৰাওৰ তত্ত্বাৱধানত ইটিভি ইণ্ডিয়াৰ বাবে তেলেগু ধাৰাবাহিক পৰিচালনা কৰিবলৈ আৰম্ভ কৰিছিল৷ পৰৱৰ্তী সময়ত তেখেতে *সান্থী নিৱাসম* নামৰ টিভি চিৰিজটো পৰিচালনা কৰে৷ তেখেতৰ দ্বাৰা নিৰ্মিত প্ৰথমখন চলচ্চিত্ৰ আছিল জুনিয়ৰ এনটিআৰৰ সৈতে কৰা *ষ্টুডেণ্ট নং ১*৷ ইয়াৰ দুটা বছৰৰ পাছত তেখেতে *ছিমাহাদ্ৰি* নামৰ ছবিখন নিৰ্মাণ কৰে৷  ৰাজামৌলীৰ তৃতীয়খন ছবি হৈছে *ছাই* (২০০৪)৷ ছবিখনত জেনেলিয়া ডিছুজা আৰু নিথিনে অভিনয় কৰিছিল৷ ছবিখন ৰাগবি খেলৰ ওপৰত আধাৰিত৷ টলিউডত এনেধৰণৰ ছবি এয়েই প্ৰথম৷ 

### ২০০৬–২০১২
 
ৰাজামৌলীয়ে ইয়াৰ পিছত নিৰ্মাণ কৰি উলিয়ায় *বিক্ৰমাকুড়ু* নামৰ ছবিখনত৷ এইখন ছবিত তেখেতে ৰবি তেজাৰ লগত কাম কৰে৷ এই ছবিখন সফল পৰিগণিত হয় আৰু কানাড়া. তামিলকে ধৰি ২০১২ চনত *ৰাওদি ৰাথোৰ* নামেৰে হিন্দী ভাষাতো নিৰ্মিত হয়৷  ৰাজামৌলীৰ পৰৱৰ্তী এখন সফল ছবি হৈছে *মাগাধীৰা*৷ এইখন ছবিত ৰাম চৰণ তেজা আৰু কাজল আগৰৱালাই অভিনয় কৰিছিল৷ এইখন ছবিক তেলেগু উদ্যোগৰ এখন বহুচৰ্চিত আৰু বাণিজ্যিকভাৱে সফল ছবি বুলি অভিহিত কৰা হয়৷ এইখন ছবিৰ বাবে ৰাজামৌলীয়ে *শ্ৰেষ্ঠ পৰিচালকৰ নন্দী বঁটা* লাভ কৰে৷ আনহাতে শ্ৰেষ্ঠ পৰিচালকৰ ফিল্মফেয়াৰ-তেলেগু বঁটা লাভ কৰে৷ ইয়াৰোপৰি ছবিখনে শ্ৰেষ্ঠ নৃত্য-পৰিচালনাত ৰাষ্ট্ৰীয় বঁটাৰে সন্মানীত হয়৷  *মাৰয়াড়া ৰামান্না* হৈছে ৰাজামৌলীৰ দ্বাৰা নিৰ্মিত এখন একছন কমেডি ছবি (২০১০)৷ ছবিখন পৰৱৰ্তী সময়ত *ছন অৱ ছৰ্দাৰ* নামেৰে হিন্দী ভাষাত পুনৰ্নিমিত হয়৷ লগতে তামিল, কানাড়া, বাংলা আৰু মালায়লম ভাষাতো নিৰ্মাণ কৰা হয়৷   ৰাজামৌলীৰ আন এখন সফল ছবি হৈছে ২০১২ চনত নিৰ্মিত *ইগা*৷ 

### ২০১৩-বৰ্তমান

২০১৫ চনত ৰাজামৌলীৰ মহাকাব্যিক একছন ছবি *বাহুবলী: দ্য বিগিনিং* মুক্তি হয়৷ ছবিখনে আকাশচুম্বী সফলতা লাভ কৰে আৰু সৰ্বাধিক উপাৰ্জনকাৰী ভাৰতীয় ছবিৰ তালিকাৰ শীৰ্ষ পাঁচৰ ভিতৰত স্থান লাভ কৰে৷  এই ছবিখনৰ নিৰ্মাণক বিষয় হিচাপে সঞ্জীৱ ভাস্কৰৰ তথ্যচিত্ৰ *এশ বছৰৰ ভাৰতীয় চিনেমা*ত উপস্থাপন কৰা হয়৷ 

বাহুবলীৰ দ্বিতীয়টো খণ্ড *বাহুবলী ২: দ্য কনক্লুজন*-ৰ ব্ৰিটিছ ফিল্ম ইনষ্টিটিউটত প্ৰিমিয়াৰ সম্পন্ন হয়৷  ইয়াৰোপৰি ছবিখনে ৩৯তম মস্কো আন্তৰ্জাতিক চলচ্চিত্ৰ মহোৎসৱতো উদ্বোধনী কথাছবি হিচাপে প্ৰদৰ্শিত হয়৷

ৰাজামৌলীৰ নিৰ্দেশনাত নিৰ্মিত শেহতীয়া ছবি *আৰআৰআৰ*' (২০২২) হৈছে ভাৰতীয় স্বাধীনতা-যুঁজাৰু আল্লুৰী সীতাৰামা ৰাজু আৰু কোমাৰাম ভীমৰ জীৱন-কাহিনীৰ ওপৰত আধাৰিত৷ প্ৰায় ৫৫০ কোটি টকাৰ বাজেটেৰ নিৰ্মিত *আৰআৰআৰ* সৰ্বকালৰ এখন খৰচী ভাৰতীয় ছবি হিচাপে পৰিগণিত হৈছে৷ ছবিখনত জুনিয়ৰ এনটিআৰ, ৰাম চৰণ, আলিয়া ভাট আৰু অজয় দেৱগণে অভিনয় কৰে৷ অভিনেতা মহেশ বাবুৰ লগত নিৰ্মাণ কৰিবলৈ ওলোৱা এখন ছবিৰ কাম-কাজ ২০২২ চনতে আৰম্ভ হ'ব৷ ৰাজামৌলিয়ে ভৱিষ্যতে ভাৰতীয় মহাকাব্য মহাভাৰতৰ আধাৰত এখন ছবি নিৰ্মাণ কৰাৰ উদ্দেশ্যৰ বিষয়েও ব্যক্ত কৰে।

## তথ্য সংগ্ৰহ

## বাহ্যিক সংযোগ

* 

শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:চিত্ৰনাট্য লেখক
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:নাস্তিকতাবাদী